Komolyabb junior karrierjét szülővárosában, St. Pauli középiskolai csapatában kezdte, a St. Paul Johnsonban, 1972-ben. A következő évben egy ligával feljebb az MWJHL-ben játszott, a St. Paul Vulcansban. Részt vett az 1974-es U20-as jégkorong-világbajnokságon, (ami még nem hivatalos világbajnokságnak számít) és ötödik lett az amerikai válogatottal. Az 1974-es WHA-amatőr drafton az Indianapolis Racers kiválasztotta a második kör 17. helyén. A draft után 1974–1975-ben azonnal részt vehetett a World Hockey Associationban és 27 mérkőzésen játszott a Racersben, amiken 1 gólt ütött. A szezon többi részét a NAHL-es Mohawk Valley Comets fejezte be. A következő idényben szintén a Cometsben játszott, de csak 17 mérkőzést. Ezt követően, az 1976-os NHL-amatőr drafton a Philadelphia Flyers választotta ki a harmadik kör 53. helyén. A National Hockey League-ban sosem játszott. 1975–1976-ban vonult vissza az American Hockey League-es Springfield Indiansból.